సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వాహనదారులకు గుడ్ న్యూస్.. ఈవీలపై జీఎస్‌టీ తగ్గింపు!
కేంద్ర ప్రభుత్వం వాహనదారులకు తీపికబురు అందించింది. ఎలక్ట్రిక్ వెహికల్స్‌పై జీఎస్‌టీ తగ్గిస్తున్నట్లు ప్రకటించింది. జీఎస్‌టీని 12 శాతం నుంచి 5 శాతానికి తగ్గించింది. అలాగే ఈవీ చార్జర్లపై కూడా జీఎస్‌టీ రేటు దిగొచ్చింది.
Samayam Telugu | Updated:
Jul 28, 2019, 12:31PM IST
హైలైట్స్
ఎలక్ట్రిక్ వెహికల్స్‌పై దిగొచ్చిన జీఎస్‌టీ
12 శాతం నుంచి 5 శాతానికి తగ్గింపు
దీంతో దిగారానున్న వాహన ధరలు
ఈవీల వినియోగం పెంచడమే లక్ష్యంగా కేంద్రం నిర్ణయం
కొత్త కారు కొందామనుకుంటున్నారా? లేదు టూవీలర్ తీసుకోవాలని చూస్తున్నారా? అయితే మీకు తీపికబురు. కేంద్ర ప్రభుత్వం తాజాగా ఎలక్ట్రిక్ వాహనాలపై (ఈవీ) వస్తు సేవల పన్ను (జీఎస్‌టీ)ని తగ్గించింది. జీఎస్‌టీ కౌన్సిల్ జూలై 27న జరిగిన 36వ సమావేశంలో ఈ నిర్ణయం తీసుకుంది.
జీఎస్‌టీ కౌన్సిల్ ఎలక్ట్రిక్ వాహనాలపై జీఎస్‌టీ రేటును 12 శాతం నుంచి 5 శాతానికి తగ్గించింది. అలాగే ఈవీ చార్జర్లపై జీఎస్‌టీ రేటు కూడా 5 శాతానికి తీసుకువచ్చింది. ఇంతకుముందు వీటిపై జీఎస్టీ 18 శాతం. ఆగస్ట్ 1 నుంచి ఈ కొత్త రూల్ అందుబాటులోకి వస్తుంది. ఎలక్ట్రిక్ వాహనాలు కొనుగోలు చేయాలని భావించే వారికి ఇది శుభవార్త. ఈవీల ధర దిగిరానుంది.